Placuit atque convenit inter domnum Aimardum, abbatem Cluniensis cenobii, una cum consensu fratrum, et quidam vir nomine Dado et uxor sua Uda, et Arlegio, et Rotlendis, et Frodeldis, ut res suas pro communi utilitate interconcammiare deberent; quod ita et fecerunt. Dedit predictus donnus Aimardus abbas, de partibus beati Petri, campum et pratum in pago Matisconense, in villa Martiaco, qui terminat Grona, a medio die Bervart, a sero sancti Petri, a circio sancti Petri et sancti Vincentii; habet in longum perticas XXXVI, in transversum XXV. Econtra dederunt Dado et uxor sua Oda, et Harlegio, et Rotlendis, et Frodeldis, in ipso [pago], in villa Colonicas, in loco qui dicitur Usel, terram quæ habet in longum perticas quadraginta et novem, in transversum V; et in loco qui dicitur Casal, terram que habet in longum perticas XXVI, in transversum X, et in ipso loco, ubi habet in longum perticas XX, in transversum VI. Infra has terminationes, ita ut libet, ab hac die et deinceps unusquisque liberam habeat potestatem faciendi quicquid voluerit. Si quis vero, si nos, aut ullus homo, hoc scamium calumpniari voluerit, auri libram unam componat, et hæc commutatio firma, stabilis permaneat. Actum Lurdoni castello. S. Dadi et uxoris sue, et Arlegii, et Rotlendis, et F[r]odeldis, qui fieri et firmari rogaverunt. S. Bavoni. S. Eliliodi. S. Evrat. S. Bernerii. S. Iberti. S. Remesberti. S. Acardi. S. Emardi. S. Teoberti. Benedictus scripsit, datavit die lunis, in mense junio, anno XVIII regnante Ludovico rege.